
 దాన్ని గమనించాడు అన్వేషి. "కలలమీద విశ్వాత్మ ఖర్చుచేసిన పెద్ద మొత్తాలు సద్వినియోగమయ్యాయని మీ అభిప్రాయం. అవునా?" అని అడిగాడు. "సందేహమేలేదు" అన్నాడు యజ్ఞవల్కి స్థిరంగా. కృతజ్ఞతగా ఆయనవైపు చూసి, నమస్కరించి వెనుదిరిగాడు అన్వేషి. వెళుతున్న అతన్ని పరిశీలనగా చూసిన ప్రొఫెసర్ యజ్ఞవల్కి ఇతను విశ్వాత్మ ఆస్తుల్ని రక్షించటానికొచ్చాడా? లేక విశ్వాత్మ గురించి రీసెర్చ్ చేయటానికొచ్చాడా? అని మనసులోనే అనుకొని తాపీగా పైప్ వెలిగించుకున్నాడు. మరో అయిదుగంటలు గడిస్తే, ఇరవై నాలుగు గంటలు పూర్తవుతాయి. అసహనంగ వుంది అన్వేషికి. రాత్రి తొమ్మిదిగంటలు దాటింది. అన్వేషి తన ఫ్లాట్స్ కు ఎదురుగా దాదాపు వందడుగుల దూరంలో వున్న ఫ్లాట్స్ లోని, పైఫ్లాట్ లో విండో పక్కన చేతిలో బైనాక్యులర్ తో సహా రెండుగంటల్నించి ఎదురుచూస్తున్నాడు. తన ప్లాట్ కి రహస్యంగా ఎవరో వ్యక్తి ప్రవేశించాడనే అనుమానం రావడంతోనే, అ వ్యక్తి ఎవరై వుంటారో తెలుసుకోవడానికి అతను వ్యూహం పన్నాడు. ఎవరో ఒకరు వస్తారు. తన అంచనా ఎప్పుడూ తప్పు కాదు. కావాలనే ఆన్ డ్యూటీమీద బెంగుళూరు వెళుతున్నట్టు చాలామందికి చెప్పాడు. సెక్యూరిటీతో కూడా ఆ విషయమే చెప్పాడు. తను సిటీలో వుండడం లేదనేది తనమీద నిఘా వేసిన వ్యక్తికి తప్పకుండా తెలుస్తుంది. ఆ వ్యక్తి తీరుబడిగా రెండవసారి రావడానికి అవకాశం వుంది. అలా అని గ్యారెంటీ ఏం లేదని కూడా తనకు తెలుసు. ఏ ప్రయత్నానికయినా, పరిశోధనకయినా ఆశాభావమే ప్రాతిపదిక కావాలి. లేదంటే అడుగు ముందుకు పడదు. అప్పుడు సమయం సరిగ్గా తొమ్మిదీ పదిహేను నిమిషాలయింది. ఎంతో సహనంతో తన ఫ్లాట్స్ వైపే చూస్తున్న అన్వేషి రెండు ఫ్లాట్స్ కి మధ్య వున్న సందులాంటి దారివైపు చూశాడు. మేమూ వున్నామంటూ మిణుకుమిణుకుమంటూ వీధిదీపాలు వెలుగుతున్నాయి. ఒకరిద్దరు వ్యక్తులు నడుచుకుంటూ వెళ్ళిపోతున్నారు. అదే సమయంలో-  రోడ్డు కార్నర్ లో సర్రున దూసుకొచ్చి ఒక ఆటో ఆగడం- ఆ ఆటోలోంచి ఒక వ్యక్తి రోడ్డుమీద అడుగుపెడుతుండగా, పవర్ కట్ కావడంతో అన్వేషి ఒకింత అప్ సెట్ అయ్యాడు. చీకటి.... దట్టమైన చీకటి.... గబుక్కున బాల్కనీలోకొచ్చి నిశితంగా చూడడం ప్రారంభించాడు అన్వేషి. ఆటోలోంచి దిగిన ఆ వ్యక్తి, నేరుగా అన్వేషి ఫ్లాట్స్ వైపు నడిచి మెట్లెక్కుతుండడంతో- తానున్న ఫ్లాట్ లోంచి బయటికొచ్చి, తన ఫ్లాట్ వైపు పరిగెత్తాడు అన్వేషి. ఎవరా వ్యక్తి? నిజంగా తన ఫ్లాట్ లోకేనా? ఆ వ్యక్తి ఎవరికి సంబంధించిన వ్యక్తయి వుండొచ్చు? అన్నీ ఆలోచనలే.... వేగంగా మెట్లెక్కి ఫస్ట్ కార్నర్ దగ్గర ఆగి ముందుకి తలవంచి చూశాడు. ఆ వ్యక్తి తన ఫ్లాట్ ముందు నుంచుని అటూ ఇటూ తేరిపారా చూసి, డూప్లికేట్ కీతో డోర్ తెరవడానికి ప్రయత్నించాడు. అంతలోనే డోర్ తెరుచుకోవడం, ఆ వ్యక్తి లోనికెళ్ళి డోర్ లాక్ చేయడం స్పష్టంగా చూసిన అన్వేషి తన ప్లాట్ లోకి ఎలా వెళ్ళాలో, ఒకే ఒక్క క్షణంలో నిర్ణయించుకొని మెరుపు వేగంతో వెనక్కి వచ్చాడు. ఫ్లాట్స్ లోని వాళ్ళంతా చెత్తంతా అక్కడ పారబోయడంతో చండాలంగా వుందా ప్రదేశం. ముక్కుపుటాలను బద్దలుకొట్టే దుర్గంధం.... ఆ దుర్గంధంలోనే నుంచుని పైకి చూశాడు. వరుసగా ప్లంబరింగ్ పైపులు... ఆ పైపుల్ని పట్టుకుని పైకి ఎగబాకడం మొదలెట్టాడు. పది నిమిషాలయింది... అన్వేషి ఒళ్ళంతా చెమటలు పట్టేశాయి. తన ఫ్లాట్ లోని బాత్ రూంకి ఆనుకుని వున్న బాల్కనీలోకి దూకి, బాత్ రూం వెంటిలేటర్ కున్న గ్లాస్ ని మోచేత్తో పొడిచాడు. అది భళ్ళున బద్దలయి పోయింది. ఆ శబ్దానికి లోనున్న వ్యక్తి ఎలర్ట్ కావచ్చునన్న ఉద్దేశ్యంతో అన్వేషి కొద్దిక్షణాలు నిశ్శబ్దంగా వుండిపోయాడు. ఏ అలికిడి విన్పించక పోవడంతో, వెంటిలేటర్ పైకెక్కి బాత్ రూంలోకి చొరబడ్డాడు అతను. ఓరగా వేసున్న డోర్ తెరుచుకుని కిచెన్ రూంలోకొచ్చాడు. లోనికొచ్చిన ఆ వ్యక్తి అన్వేషి బెడ్ రూంలో తచ్చాడడం స్పష్టంగా కన్పిస్తోంది. అన్వేషి వెంటనే పాంటుజేబులో వున్న రివాల్వర్ ని తీసి ముందుకు నడిచాడు వేగంగా. చీకట్లో అటుయిటు తచ్చాడి ఆ వ్యక్తి, బుక్ షెల్ఫ్ దగ్గరకొచ్చి నిలబడడం, అన్వేషి పిల్లిలా ముందుకొచ్చి- ఆ వ్యక్తి వీపుకి రివాల్వర్ ఆన్చి- "హేండ్సప్" అనడం అంతా క్షణాల్లోనే జరిగిపోయింది. వెంటనే రియాక్టయిన ఆ వ్యక్తి, కనురెప్పపాటులో కుడికాలెత్తి విసురుగా అన్వేషి కుడిచేతిని తన్నడం, అతని చేతిలోని రివాల్వర్ ఎగిరి బెడ్ మీద పడిపోవడం- తన రెండు చేతులతో అన్వేషి ఆ వ్యక్తిని పట్టుకొని బెడ్ మీదకు విసిరేసి తను ఆ వ్యక్తిమీద పడడం- అంతా వేగంగా జరిగిపోయింది.   * * * * సరిగ్గా అదే సమయంలో- ఫణివర్మకు చెందిన బిల్డింగ్ లోని అవుట్ హౌస్ లోకి ఒక భీకరాకారం ప్రవేశించింది. ఆ ఆకారం పేరు మార్టిన్. అతను తెల్లగా, పొడవుగా, క్రూరత్వానికి మనిషి ఆకారాన్ని తొడిగినట్టుగా వుంటాడు. "నువ్వు ఏం చేస్తావో, ఎలా చేస్తావో నాకనవసరం. నా ఆపరేషన్ పూర్తయ్యేవరకూ, నేను చెప్పిన పని, ఎందుకు ఏంటి అనే ప్రశ్నలు వేయకుండా చేయడమే నీ పని... అండర్ స్టాండ్?" "మైడియర్ ఫణీ.... నువ్వేం చెప్తే అది చేస్తాడుగా.... మళ్ళీ డౌట్స్ ఎందుకు?" అసహనంగా అడిగింది కామిని. "ఆపరేషన్ ఏమిటో తెలిస్తేనే కదా... న ప్రిపరేషన్ వుండేది" కామిని ఎత్తయిన గుండెలవైపు కాంక్షగా చూస్తూ అన్నాడు మార్టిన్.

 daanni gamaninchaadu anveshi. "kalalameeda vishwaatma kharchuchesina pedda mottaalu sadviniyogamayyaayani mee abhiprayam. avuna?" ani adigaadu. "sandehameledu" annadu yagnavalki sthiramgaa. krutagnatagaa aayanavaipu chusi, namaskarinchi venudirigaadu anveshi. velutunna atanni pariseelanagaa chusina professor yagnavalki itanu vishwaatma aastulni rakshinchataanikochaadaa? leka vishwaatma gurinchi reserch cheyatanikochada? ani manasulone anukoni taapeegaa pipe veliginchukunnadu. maro ayidugantalu gadiste, iravai naalugu gantalu puurtavutaayi. asahananga vundi anveshiki. raatri tommidigantalu daatindi. anveshi tana flats ku edurugaa daadaapu vandadugula dooramlo vunna flats loni, pifelat loo vindo pakkana chetilo binacular thoo sahaa rendugantalninchi eduruchustunnadu. tana plat ki rahasyamgaa evaro vyakti pravesinchaadane anumanam ravadamtone, a vyakti evarai vuntaro telusukovadaaniki atanu vyuham pannadu. evaro okaru vastaaru. tana anchana eppuduu tappu kaadu. kavalane aan duteemeeda benguluru velutunnattu chaalaamandiki cheppaadu. securityto kuudaa aa vishayame cheppaadu. tanu citylo vundadam ledanedi tanameeda nigha vesina vyaktiki tappakunda telustundi. aa vyakti teerubadigaa rendavasari raavadaaniki avakaasam vundi. alaa ani garrenty yem ledani kuudaa tanaku telusu. e prayatnaanikayinaa, parisodhanakayinaa aasaabhaavame praatipadika kavali. ledante adugu munduku padadu. appudu samayam sarigga tommidii padihenu nimishaalayindi. entho sahanamtho tana flats vaipe chustunna anveshi rendu flats ki madhya vunna sandulanti daarivaipu chushadu. memu vunnaamantuu minukuminukumantu veedhideepaalu velugutunnaayi. okariddaru vyaktulu naduchukuntu vellipotunnaru. adhe samayamlo-  roddu carner loo sarruna doosukochi oka auto aagadam- aa autolonchi oka vyakti roddumeeda adugupedutundagaa, paver kat kaavadamtho anveshi okinta ap sett ayyadu. cheekati.... dattamaina cheekati.... gabukkuna balkanilokochi nisitamgaa chudadam praarambhinchaadu anveshi. autolonchi digina aa vyakti, nerugaa anveshi flats vaipu nadichi metlekkutundadamtho- taanunna flat lonchi bayatikochi, tana flat vaipu parigettaadu anveshi. evara vyakti? nijamgaa tana flat lokena? aa vyakti evariki sambandhinchina vyaktayi vundochu? annee aalochanale.... vegamgaa metlekki fust carner daggara aagi munduki talavanchi chushadu. aa vyakti tana flat mundu nunchuni atuu itoo teripara chusi, dooplicate keetho dor teravadaaniki prayatninchaadu. antalone dor teruchukovadam, aa vyakti lonikelli dor lack cheyadam spashtamgaa chusina anveshi tana plat loki ela vellaalo, oke okka kshanamlo nirnayinchukoni merupu vegamtho venakki vachaadu. flats loni vaallantaa chettanta akkada paaraboyadamtho chandaalamgaa vunda pradesam. mukkuputaalanu baddalukotte durgandham.... aa durgandhamlone nunchuni paiki chushadu. varusagaa plumbering paipulu... aa paipulni pattukuni paiki egabakadam modalettaadu. padi nimishaalayindi... anveshi ollantaa chematalu pattesai. tana flat loni bath roonki aanukuni vunna balkaneeloki dooki, bath room ventilator kunna glass ni mochetho podichaadu. adhi bhalluna baddalayi poyindi. aa sabdaaniki lonunna vyakti elert kaavachunanna uddesyamto anveshi koddikshanaalu nissabdamgaa vundipoyaadu. e alikidi vinpinchaka povadamtho, ventilator paikekki bath roomloki chorabaddadu atanu. oragaa vesunna dor teruchukuni kichen roomlokochaadu. lonikochina aa vyakti anveshi bed roomlo tachaadadam spashtamgaa kanpistondi. anveshi ventane pantujebulo vunna rivalwar ni teesi munduku nadichaadu vegamgaa. cheekatlo atuitu tachadi aa vyakti, buk shelf daggarakochi nilabadadam, anveshi pillila mundukochi- aa vyakti veepuki rivalwar aanchi- "handsup" anadam antaa kshanaallone jarigipoyindi. ventane reactaina aa vyakti, kanureppapaatulo kudikaaletti visurugaa anveshi kudichetini tannadam, athani chetiloni rivalwar egiri bed meeda padipovadam- tana rendu chetulatho anveshi aa vyaktini pattukoni bed meedaku visiresi tanu aa vyaktimeeda padadam- antaa vegamgaa jarigipoyindi.   * * * * sarigga adhe samayamlo- phanivarmaku chendina bilding loni avut hous loki oka bheekaraakaaram pravesinchindi. aa aakaaram paeru martin. atanu tellagaa, podavugaa, kruuratvaaniki manishi aakaaraanni todiginattugaa vuntaadu. "nuvvu yem chestavo, ela chestavo nakanavasaram. naa aperation puurtayyeevarakuu, nenu cheppina pani, enduku enti ane prasnalu veyakunda cheyadame nee pani... ander stand?" "midier phani.... nuvvem chepte adhi chestaadugaa.... mallee douts enduku?" asahanamgaa adigindi kaamini. "aperation emito telistene kada... na preperation vundedi" kaamini ettayina gundelavaipu kaankshagaa chustuu annadu martin.